cyanic-selkie/wikianc huggingface dataset:
দ্য গ্রেট গ্যাটসবি (চলচ্চিত্র)
চলচ্চিত্রটির বাজেট ১০৫ মিলিয়ন অস্ট্রেলিয়ান ডলার। এতে আর্থিক সহায়তা দিয়েছে অস্ট্রেলিয়ান সরকার। প্রথম দিকে ২০১০ সালে ছবিটি সনি পিকচার এন্টারটেইমেন্ট-এর ব্যানারে তৈরীর কথা থাকলেও পরবর্তীতে তা নির্মানে আর্থিক সহায়তায় ও সারা বিশ্বে এর প্রচারে চুক্তিবদ্ধ করে নেয় 'ওয়ার্নার ব্রস.'। ছবিটি ১০ মে ২০১৩ তে মুক্তি পায়।
কাহিনী সংক্ষেপ
নিক ক্যারাওয়ে একজন মদ্যপ ও ইনসোমনিয়ায় আক্রান্ত মানুষ। সে নিজের চিকিৎসার জন্য অবস্থান করছে একটি স্বাস্থ্যসেবা কেন্দ্রে। চিকিৎসককে নিজের কথাগুলো বর্ণনা করছে অনেক ভেবে ভেবে, অতীতের দিনগুলিতে চলে গিয়ে। পুরনো সেই দিনগুলি তাকে করে দিচ্ছিল নস্টালজিক। কথাগুলো বলতে বলতে সে যেন সাজিয়ে নিচ্ছিল নিজের জীবনের একটি গল্প। চিকিৎসক নিকের অবস্থা বিবেচনা করে তাকে বললেন তার সেই কথাগুলোকে সাদা কাগজে কালির আচঁরে সাজিয়ে নিতে। নিক খুব অবাক হলো, অস্বীকৃতি জানালো। কিন্তু চিকিৎসকের বাড়িয়ে দেয়া কাগজ আর কলমের দিকে তাকিয়ে তার যেন কী হয়ে গেল। একসময় নিক তার মনের কথাগুলোকে কলমের খোঁচায় বাস্তবে রুপ দিতে লাগলো। চোখের সামনে ভেসে উঠতে লাগলো ১৯২২ সালের সেই দিনগুলি। নিক ক্যারাওয়ে তার লেখার মাধ্যমে ফিরে যাচ্ছিল ১৯১২ সালের সেই দিনগুলিতে। যখন সে আমেরিকার লং আইল্যান্ডের একটি বাড়িতে বসবাসের জন্য স্থায়ী হয়। বাড়িটির চারপাশে ছিল অসংখ্য গাছপালা আর পাশ দিয়ে বয়ে চলা সমুদ্র। শীত, বর্ষায় নিক তার সেই সুন্দর ছায়াঘেরা বাড়িতে একাকী জীবন যাপন করত। গ্রীষ্মকালে মানুষজন যখন সমুদ্রের তীরে আনন্দ করত নিক তখন তার বারান্দা থেকে তা দেখত। তবে মাঝে মাঝে নিক অনুভব করতে পারত কেউ একজন সারাক্ষন আড়াল থেকে তাকে দেখছে। একদিন সে পাশের বাড়িটি, যেটা ছিল একটি বিশাল ম্যানশন সেখানকার এক জানালা দিয়ে একজনকে লুকিয়ে তার দিয়ে তাকিয়ে থাকতে দেখল। এই সেই লোক যার নাম জে গেটসবি, লোকটা একাই থাকে আর বেশিরভাগ সময় পার্টি, লোকবল আর হৈ চৈ নিয়ে থাকতে ভালবাসে। ধীরে ধীরে গেটসবির সাথে নিকের বন্ধুত্ব গড়ে ওঠে। নানা অনুষ্ঠানের নিমন্ত্রন পেতে থাকে নিক গেটসবির কাছ থেকে। আর একে একে গেটসবি সম্পর্কে অনেক কিছুই জানতে পারে নিক। অবাক থেকে অবাক হতে থাকে সব জেনে। এমন কিছু চরম সত্য সে জানে যে তা গোপন রাখতে নানা অভিনয়ও নিককে করতে হয়।
অপর দিকে, নিকের বাড়ি থেকে খুব বেশি দূরে নয় এমন এক জায়গায় থাকে নিকের কাজিন ডেইজি। ডেইজি বিবাহিত নিকেরই কলেজের এক পরিচিত ব্যক্তি টমের সাথে। নিক ডেইজির সাথে দেখা করতে প্রায়ই তার বাড়িতে যেত। সেখানে গিয়ে সে ডেইজি আর টমের বিবাহিত জীবন সম্পর্কেও অনেক অজানা তথ্য জানতে পারে। সব রহস্যই নিকের কাছে এক সময় পরিষ্কার হয়। নিক একাধারে একজন ভালো বন্ধু আর একজন ভালো ভাই। বন্ধু গেটসবির জীবনের নানা সমস্যা আর বোন ডেইজির বিবাহিত জীবনের নানা চড়াই-উৎরাই তাকে চিন্তিত করে তোলে। সাহায্যের হাত বাড়িয়ে দেয় নিক।
বক্স অফিস
"দ্য গ্রেট গ্যাটসবি" চলচ্চিত্রটি ১৪৪.৮ মিলিয়ন মার্কিন ডলার উত্তর আমেরিকায় এবং ২০৬.২ মিলিয়ন মার্কিন ডলার আয় করে। সারা বিশ্বে মোট ৩৫১ মিলিয়ন মার্কিন ডলার আয় করে।
মুক্তির প্রথম দিন ১৯.৪ মিলিয়ন মার্কিন ডলার আয় করে "দ্য গ্রেট গ্যাটসবি"।
উপ্রতি
আদি শঙ্করের মতে উপ্রতি বা উপ্রম হল নিজের ধর্ম বা স্বধর্ম কঠোরভাবে পালন করা। সম হল বহির্মুখী মানসিক প্রবণতাকে সংযত করা অর্থাৎ শ্রবণশক্তি ব্যতীত অন্য সমস্ত বস্তু থেকে মনকে নিয়ন্ত্রিত করা, এবং দমহ হল বাহ্যিক ইন্দ্রিয়গুলিকে তা ছাড়া অন্য সমস্ত বস্তু থেকে বিরত রাখা। উপ্রতি হল  প্রত্যাহার, আত্মকে প্রত্যাহার করা (বেদান্তসার  শ্লোক ১৮-২০)। তিতিক্ষার সাথে এই অপরিহার্য বিষয়গুলো হল বিপরীতের জোড়ার সহনশীলতা, সমাধান  অর্থাৎ মনের অবিচল একাগ্রতা, শ্রদ্ধা অর্থাৎ বেদান্তের সত্যের প্রতি বিশ্বাস, যা ছয়গুণ অভ্যন্তরীণ সম্পদ  ব্রহ্মের জ্ঞান লাভের জন্য মুক্তির জন্য আগ্রহী ব্যক্তিকে প্রস্তুত করে। সম ও দমকে উদ্বুদ্ধ করার জন্য প্রচেষ্টা জড়িত কিন্তু উপ্রতি অনুশীলনের জন্য কোনো প্রচেষ্টার প্রয়োজন নেই। উপ্রতি রাজ্যে, যা কর্মের সম্পূর্ণ ত্যাগ, অর্থাৎ আদেশকৃত কর্তব্য, একজন ব্যক্তি অভ্যন্তরীণ স্থিতি, নীরবতা বা আনন্দ আবিষ্কার করে। যে মন কর্তব্য পালনের জন্য শর্তযুক্ত, সে জ্ঞানের সাধনার জন্য মুক্ত নয়। এটি ত্যাগের মাধ্যমেই যে কিছু সাধক অমরত্ব অর্জন করেছে - আচার, বংশ বা সম্পদের মাধ্যমে নয় (কৈবল্য উপনিষদ, ৩)। অমরত্ব হল রাষ্ট্র যখন হয়ে ওঠা এবং এক হয়।
বৈরাগ্যের ফল হল বোধ অর্থাৎ আধ্যাত্মিক জ্ঞান, বোধের ফল হল উপ্রতি। সর্বোত্তম উপ্রতি (আত্ম-প্রত্যাহার) হল চিন্তা তরঙ্গের সেই অবস্থা যাতে তারা বাহ্যিক বস্তুর প্রভাব থেকে মুক্ত থাকে (বিবেকচূড়ামণি শ্লোক ২৩)। উপ্রতি হল শাস্ত্র দ্বারা নির্দেশিত যেকোন কাজ ও অনুষ্ঠানে জড়িত হওয়া থেকে নীতিগতভাবে বিরত থাকা; অন্যথায়, এটি মনের অবস্থা যা সর্বদা শ্রবণ এবং বাকিতে নিযুক্ত থাকে, তাদের থেকে কখনো বিচ্যুত না হয়ে।
শামছুল হক ভূঁইয়া
জন্ম ও শিক্ষাজীবন
'''ড. মোহাম্মদ শামছুল হক ভূঁইয়ার''' পৈতৃক বাড়ি চাঁদপুর জেলার ফরিদগঞ্জ উপজেলার কাউনিয়া গ্রামে। তার পিতার নাম মোঃ হাসমত উল্ল্যাহ এবং মায়ের নাম হাজেরা বেগম। তিনি স্নাতকোত্তর ডিগ্রি অর্জন করেছেন।
কর্মজীবন
তিনি লেখাপড়া শেষ করে প্রকৌশলী হিসেবে কর্ম জীবন শুরু করেন। তিনি অবিভক্ত ঢাকা সিটি কর্পেোরেশনের প্রধান প্রকৌশলী ছিলেন। বর্তমানে পেশায় ব্যবসায়ী '''ড. মোহাম্মদ শামছুল হক ভূঁইয়া''' রাজনীতির সঙ্গে সক্রিয় ভাবে যুক্ত আছেন। তিনি প্রথমবার সংসদ সদস্য নির্বাচিত হয়েছিলেন।
রাজনৈতিক জীবন
রাজনৈতিক জীবনে ড. মোহাম্মদ শামছুল হক ভূঁইয়া ছাত্রজীবনে ছাত্র রাজনীতির সাথে সম্পৃক্ত ছিলেন। কর্মজীবন শেষ করে তিনি ২০০৫ সালে সম্মেলনের মাধ্যমে চাঁদপুর জেলা আওয়ামীলীগের সভাপতি হিসেবে ১২ বছর দায়িত্ব পালন করেন। তিনি বঙ্গবন্ধু সমাজকল্যাণ পরিষদের প্রতিষ্ঠাতা ও সভাপতির দায়িত্বে আছেন। তিনি চাঁদপুর জেলা আওয়ামীলীগের ১ নং সদস্য হিসেবে আছেন এবং বাংলাদেশ আওয়ামীলীগের জাতীয় পরিষদের সদস্য হিসেবে দায়িত্বে আছেন।
সমাজসেবা মূলক কাজ
তিনি একজন সমাজসেবক এবং শিক্ষানুরাগী ব্যক্তি। তার অবদানে ফরিদগঞ্জ উপজেলার স্বনামধন্য গৃদকালিন্দিয়া হাজেরা হাসমত বিশ্ববিদ্যালয় কলেজ প্রতিষ্ঠা করেন। এটি ফরিদগঞ্জ উপজেলার একমাত্র অনার্স কলেজ। যা ফরিদগঞ্জের একটি স্বনামধন্য বিদ্যাপীঠ। এছাড়া তিনি কাওনিয়া শহীদ হাবিব উল্যা উচ্চ বিদ্যালয় প্রতিষ্ঠা করেন।
শোয়েব মোহাম্মদ
শোয়েব মোহাম্মদ (شعیب محمد; জন্ম: ৮ জানুয়ারি, ১৯৬১) করাচি এলাকায় জন্মগ্রহণকারী কোচ, প্রশাসক ও সাবেক পাকিস্তানি আন্তর্জাতিক ক্রিকেটার। পাকিস্তান ক্রিকেট দলের অন্যতম সদস্য ছিলেন তিনি। ১৯৮৩ থেকে ১৯৯৫ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর পাকিস্তানি ক্রিকেটে করাচি ও পাকিস্তান ইন্টারন্যাশনাল এয়ারলাইন্স দলের প্রতিনিধিত্ব করেন। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও, ডানহাতে অফ ব্রেক বোলিংয়ে পারদর্শী ছিলেন তিনি।
প্রথম-শ্রেণীর ক্রিকেট
ছোটখাটো গড়নের অধিকারী ও প্রায়শঃই স্ট্রোকবিহীন অবস্থায় খেলা শোয়েব আহমেদ অনেক সময় অতিমানবীয় শক্তি নিয়ে ব্যাটিংয়ে মনোনিবেশ ঘটাতেন। পিতার ন্যায় তিনিও সচরাচর ব্যাটিং উদ্বোধনে নামতেন। মূলতঃ অফ সাইডেই তিনি শট খেলতে দক্ষতা প্রদর্শন করতেন। এছাড়াও, কভার ড্রাইভগুলো বেশ দৃষ্টিনন্দন ছিল। সামনের পায়ে ভর রেখে খেলতেন তিনি।
কভার অঞ্চলে ফিল্ডিং করতেন। তবে, লেগ সাইডে ডিপ অঞ্চলে কিংবা শর্ট লেগে হেলমেটের পিছনে দণ্ডায়মান থাকতে অধিক স্বাচ্ছন্দ্যবোধ করতেন। মাঝে-মধ্যে অফ স্পিন বোলিং করতেন। মূলতঃ থিতু হয়ে আসা জুটিতে ফাঁটল ধরাতে বোলিং কর্মে অগ্রসর হতেন।
আন্তর্জাতিক ক্রিকেট
সমগ্র খেলোয়াড়ী জীবনে পঁয়তাল্লিশটি টেস্ট ও তেষট্টিটি একদিনের আন্তর্জাতিকে অংশগ্রহণ করেছেন শোয়েব মোহাম্মদ। ২৪ সেপ্টেম্বর, ১৯৮৩ তারিখে জলন্ধরে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২২ সেপ্টেম্বর, ১৯৯৫ তারিখে শিয়ালকোটে সফরকারী শ্রীলঙ্কা দলের বিপক্ষে সর্বশেষ টেস্টে অংশ নেন তিনি।
সাতটি সেঞ্চুরি করেছেন তিনি। তন্মধ্যে, পাঁচটিই নিউজিল্যান্ডীয় বোলারদের মোকাবেলান্তে সফলতার সাথে সম্পন্ন করেছেন।
অবসর
ক্রিকেট খেলা থেকে অবসর গ্রহণের পর কোচিং জগতের দিকে ধাবিত হন। পাকিস্তানের ক্রিকেটের উন্নয়নের সাথে জড়িত রয়েছেন তিনি। কোচিংয়ের সাথে সম্পৃক্ত রয়েছেন ও পাকিস্তান ক্রিকেট বোর্ডের অধীনে যাচাইবাছাই কর্মের সাথে জড়িত তিনি। ২০০৯ সালে আব্দুল কাদির ও সেলিম জাফরের সাথে তিনিও দল নির্বাচকের ভূমিকায় অবতীর্ণ হয়েছিলেন। ১১ ফেব্রুয়ারি, ২০১৪ তারিখে জাতীয় দলে মঈন খানকে কোচের দায়িত্বের পাশাপাশি তাকে ফিল্ডিং কোচ হিসেবে মনোনীত করা হয়।
সাবেক পাকিস্তানি ক্রিকেটার হানিফ মোহাম্মদের সন্তান তিনি। ১৯৯০-এর দশকের মাঝামাঝি সময় পর্যন্ত ডানহাতি ব্যাটসম্যান হিসেবে পাকিস্তানের প্রতিনিধিত্ব করেছেন।
দৌলত শাহ জেলা
দৌলত শাহ জেলা আফগানিস্তানের লাঘমান প্রদেশের প্রাদেশিক কেন্দ্র মেহতিরলাম থেকে প্রায় ৭৪ কিমি দুরে অবস্থিত ৫টি জেলার মধ্যে অন্যতম একটি জেলা। এটি মূলত পর্বতশৃঙ্গমালা বেষ্টিত একটি  জেলা। ভৌগোলিক অবস্থান অনুযায়ী জেলাটির সীমানা, উত্তর ও উত্তর-পূর্বাঞ্চলে নুরিস্তান প্রদেশ, পূর্বে আলিঙ্গার জেলা, দক্ষিণে আলিশিং জেলা এবং পশ্চিমে কাপিসা ও পারওয়ান প্রদেশসমূহ ঘিরে রেখেছে। ২০০৬ সালের আদমশুমারীর আনুমানিক হিসাব অনুযায়ী, এখানকার জনসংখ্যা ছিল প্রায় ২৯,৫০০ জন এর মত, যার মধ্যে থেকে প্রায় ৭০% তাজিক, ২৯% পশাই এবং ১% পশতু সম্প্রদায়ের লোকজন বসবসা করে থাকে। এখানে প্রায় ৬০ টির মত গ্রাম রয়েছে। জেলার কেন্দ্রীয় এলাকা বলতে দৌলত শাহ গ্রামকে বোঝায়, যার অবস্থান হচ্ছে  আলিশিং নদীর উপত্যকার হিন্দুকুষ পর্বতমালায় থেকে ১৯৮৫ মিটার উচ্চতায়।
বিশ্রবা
বিশ্রবা (বা স্থানভেদে বিশ্বশ্রবা) ছিলেন ঋষি পুলস্ত্যের পুত্র এবং প্রজাপতি ব্রহ্মার পৌত্র৷ হিন্দু ধর্মগ্রন্থ রামায়ণে উল্লিখিত বিশ্রবা ঋষি ছিলেন মুনিদের মধ্যে অতি গুরুত্বপূর্ণ৷ তার তপস্যা তাকে বিশেষ ক্ষমতার অধিকারী করে তোলে ও অন্যান্য বিদ্বজ্জন এবং পণ্ডিত মুনি-ঋষিদের মধ্যে উল্লেখযোগ্য স্থান করে দেয়৷ ভরদ্বাজ মুনি তার প্রতি সন্তুষ্ট হয়ে তাকে তার স্ত্রীস্বরূপ নিজকন্যা দেববর্ণিনীকে অর্পণ করেন৷ বিশ্রবার ঔরসে ও দেববর্ণিনীর গর্ভে কুবের নামক এক পুত্রসন্তান জন্মলাভ করে৷ তিনিই ছিলেন স্বর্ণলঙ্কার আসল রাজা এবং দেবসম্পত্তি ও ধনৈশ্বর্যের দেবতা৷
ঋষি বিশ্রবার বুদ্ধিমত্তা, বৈদিক জ্ঞান ও যোগবলের কথা বহুদূর রাক্ষসদের রাজা সুমালীর কানে পৌঁছায় এবং তিনি তার পত্নী কেতুমতির সাথে পরামর্শ করেন৷ তারা উভয়ই পরাক্রমশালী রাজা ও ঋষিগণের সংস্পর্শে ও তাদের সাথে সম্পর্ক করে নিজেদের শক্তিবৃদ্ধির কথা চিন্তা করেন৷ তারা তাদের কন্যা নিকষাকে বিশ্রবার পত্নীহিসাবে প্রতিষ্ঠিত করে মুনিদের দিব্য সংস্পর্শে আসার ও তাদের সাথে সম্পর্কযুক্ত হওয়ার পরিকল্পনা করেন৷ নিকষা মায়াবলে সুদর্শনা এবং সুসজ্জিত হয়ে বিশ্রবার সামনে এলে তিনি তার রূপে মোহিত হয়ে তাকে বিবাহ করতে রাজি হন৷ ক্রমে তাদের চার সন্তান জন্ম নেয়৷ তাদের জ্যেষ্ঠপুত্র রাবণ বিশ্রবার জ্যেষ্ঠপুত্র কুবেরকে তার সাম্রাজ্য স্বর্ণলঙ্কা থেকে উৎখাত করে ও তার রাজ্য দখল করে৷ রাবণ চরিত্রটি হিন্দু ধর্মগ্রন্থ রামায়ণের খলনায়কও বটে৷
রাবণ ছাড়াও বিশ্রবা ও নিকষার কুম্ভকর্ণ ও বিভীষণ নামে দুই পুত্র সন্তান এবং শূর্পণখা নামে এক কন্যা সন্তান ছিলো৷ রাবণ তার জ্যেষ্ঠভ্রাতা কুবেরের প্রতি বিরূপ মনোভাব পোষণ করায় বিশ্রবা তার রাক্ষসকুলজাত স্ত্রী ও তার পরিবার ছেড়ে ছেলে তার প্রথম পত্নী দেববর্ণিনীর কাছে চলে আসেন৷
তার অপর দুই পত্নীর উল্লেখ ও পাওয়া যায়, তারা হলেন পুষ্পোৎকটা এবং রাকা৷ পুষ্পোৎকটার চারপুত্র তথা মহোদর, প্রহস্ত, মহাপাংশু ও খর এবং এক কন্যা কুম্ভিণাশী৷ আর রাকার তিনপুত্র ত্রিশিরা, দূষণ, বিদ্যুৎ জিহ্বা এবং এক কন্যা অসলিকা৷
মহাভারত অনুসারে, বিশ্রবার সাথে তার জ্যেষ্ঠপুত্র কুবেরের সাথে মনোমালিন্য হলে কুবের পিতাকে তিন রাক্ষসী দান করে সন্তুষ্ট করতে চান৷ বিশ্রবা তাদের সকলেরই গর্ভাধান করলে পুষ্পোৎকটা রাবণ ও কুম্ভকর্ণের জন্ম দেয়, মালিনী বিভীষণে জন্ম দেয় এবং রাকা জন্ম দেয় শূর্পণখা ও খর-কে৷
ঢাকা ডেন্টাল কলেজ
ঢাকা ডেন্টাল কলেজ দেশের একমাত্র পূর্ণাঙ্গ সরকারি ডেন্টাল শিক্ষাপ্রতিষ্ঠান ও হাসপাতাল। দাঁত ও মুখমণ্ডলের বিভিন্ন সমস্যায় এমবিবিএস এর সমমানের বিডিএস ডিগ্রিধারি চিকিৎসকের শরণাপন্ন হতে হয়, আর এই ধরনের চিকিৎসক তৈরির প্রতিষ্ঠান হল ঢাকার মিরপুরে ঢাকা ডেন্টাল কলেজ। এই কলেজের সাথে যুক্ত আছে ২০০ শয্যার একটি হাসপাতাল।
ইতিহাস
ঢাকা ডেন্টাল কলেজ বাংলাদেশের বৃহত্তম ডেন্টাল শিক্ষাপ্রতিষ্ঠান। এটি পূর্ব পাকিস্তানের প্রথম ডেন্টাল কলেজ ছিল, এটি ১৯৬১ সালের আগস্ট মাসে প্রতিষ্ঠিত হয়েছিল এবং এটি বাংলাদেশে একমাত্র সরকারী ডেন্টাল কলেজ ছিল, যেখানে ঢাকার মিরপুর ১৪ এ অবস্থিত ২০০ টি বিছানা হাসপাতাল রয়েছে। ১৯৬১ সালে ঢাকা মেডিকেল কলেজ (ডিএমসি) এ ৬ জন শিক্ষার্থীর ভর্তি করে ঢাকা ডেন্টাল কলেজ শুরু হয়। ১৯৬৩ সালে কলেজ দ্বিতীয় তলায় রোগী ভবন (এটির নতুন এবং নিজস্ব ক্যাম্পাস) স্থানান্তরিত হয়। ১৯৬৫ সালের ফেব্রুয়ারিতে ছাত্রদের প্রথম ব্যাচটি বিডিএস ডাক্তার হিসাবে যোগ্যতা অর্জন করে । ১৯৭৮-১৯৮৮ অর্থবছরের আর্থিক বছরে জনগণের দ্বারা নেওয়া একটি প্রকল্প মিরপুরের নতুন ঢাকা ডেন্টাল কলেজের ভবনগুলির জন্য বাংলাদেশ প্রজাতন্ত্র। ৬ এপ্রিল, ১৯৯৮ তারিখে মিরপুরে নতুন ভবনটি   প্রধানমন্ত্রী শেখ হাসিনার উদ্বোধন করে  এবং ঢাকা ডেন্টাল কলেজের আধুনিক যুগের উদ্ভাবন করেন। মার্চ ২০০০ সালে সমস্ত প্রতিষ্ঠানীয় কার্যক্রম মিরপুরে নতুন ক্যাম্পাসে শুরু হয়। এটি বাংলাদেশে ডেন্টাল ডিগ্রি অর্জনের জন্য সেরা ডেন্টাল সম্পর্কিত শিক্ষাপ্রতিষ্ঠান হিসাবে স্বীকৃত।
লক্ষ্য ও উদ্দেশ্য
স্বাস্থ্যসেবা কে রোগীদের দোরগোড়ায় পৌঁছে দেয়ার লক্ষ্যে এই ডেন্টাল কলেজকে আধুনিকায়ন করা হয়। উন্নতমানের দন্ত চিকিৎসা এর পাশাপাশি সাধারণ স্বাস্থ্যসেবা নিশ্চিতের লক্ষ্যে হাসপাতালটি তে জেনারেল মেডিসিন, জেনারেল সার্জারি তে রোগীদের সেবা প্রদান করা হয়ে থাকে এখানে। কিছুদিন পূর্বে সুসজ্জিত আইসিইউ স্থাপন করা হয় আর সর্বশেষ ইমার্জেন্সি বিভাগও চালু করা হয়।
উল্লেখ্য এই হাসপাতালটি তে প্রায় সব ধরনের স্বাস্থ্য পরীক্ষা নিরিক্ষা এবং এক্স-রে ব্যবস্থা রয়েছে। এছাড়া কিছু ক্ষেত্রে দূর্লভ কিছু স্বাস্থ্য পরীক্ষারও ব্যবস্থা  আছে, যা দেশের অন্যান্য হাসপাতালে অপ্রতুল।
বিষ্ণু রাম মেধি
বিষ্ণুরাম মেধি (Bishnuram Medhi; বিষ্ণুরাম মেধি) অসমের দ্বিতীয় মুখ্যমন্ত্রী। তিনি ভারতের স্বাধীনতা আন্দোলনের একজন সক্রিয় সদস্য ছিলেন। ১৯৫৭ সনের ২৮ ডিসেম্বর থেকে ১৯৬৪ সনের ৪ এপ্রিল পর্যন্ত তিনি মাদ্রাস রাজ্য বর্তমান চেন্নাই-এর রাজ্যপাল পদে অধিষ্ঠিত ছিলেন।
প্রারম্ভিক
১৮৮৮ সনের ২৮ এপ্রিল তারিখে অসমের গুয়াহাটির নিকটবর্তী হাজো নামক স্থানের এক দরিদ্র পরিবারে বিষ্ণুরাম মেধির জন্ম হয়। ১৯০৫ সনে গুয়াহাটির সরকারি উচ্চ ইংরেজি স্কুল ( বর্তমান নাম কটন কলেজিয়েট) থেকে মেট্রিকুলেশন সম্পূর্ণ করেন।  তারপর তিনি অক্সফোর্ড মিশন হোষ্টেলে বসবাস করে প্রেসিডেন্সী কলেজে নামভর্তি করেন। ১৯১১ সনে তিনি রসায়ন বিজ্ঞান বিষয়ে অনার্স সহ স্নাতক ডিগ্রী লাভ করেন। ১৯১৩ সনে তিনি ঢাকা বিশ্ববিদ্যালয় থেকে রসায়ন বিজ্ঞান বিষয়ে স্নাতকোত্তর ডিগ্রী লাভ করেন। ১৯১৪ সনে বিষ্ণুরাম মেধি কলকাতা বিশ্ববিদ্যালয় থেকে আইন পরীক্ষায় উত্তীর্ণ হন। ১৯১৫ সনে তিনি গুয়াহাটিতে উকালতি আরম্ভ করেন। ১৯৩১ সনে কলকাতা উচ্চ ন্যায়ালয়ে উকীল হিসেবে নামভর্তি করেন। তিনিই ছিলেন অসমের প্রথম শ্রেনীর উকিল। সেই সময়ে জনগনেরা তাকে বাঘ উকিল আখ্যা দিয়েছিল।
ভারতের স্বাধীনতা আন্দোলনে ভূমিকা
১৯২০ দশকে বিষ্ণুরাম মেধি ভারতীয় জাতীয় কংগ্রেসে যোগদান করেন। ১৯২১ সনে সংঘটিত অসহযোগ আন্দোলনে তিনি সক্রিয়ভাবে অংশগ্রহণ করেছিলেন। ১৯২৬ সনে ভারতীয় জাতীয় কংগ্রেসের পাণ্ডুতে অধিবেশন অনুষ্ঠিত হয়েছিল। উক্ত অধিবেশনে তিনি উপেন্দ্র সেন ও কুলধর চলিহার সহিত অর্থসচিবের দায়িত্ব বহন করেছিলেন। ১৯৩০ সনে তিনি অসম প্রদেশ কংগ্রেস কমিটির সভাপতি রুপে নির্বাচিত হয়েছিলেন।
লোকেল বোর্ডের চেয়ারম্যান
১৯৩৮ সনে বিষ্ণুরাম মেধি গুয়াহাটি লোকেল বোর্ডের চেয়ারম্যান রুপে নির্বাচিত হন। তিনিই ছিলেন গুয়াহাটি লোকেল বোর্ডের প্রথম কংগ্রেসি চেয়ারম্যান। তার নির্দেশমতে লোকেল চেয়ারম্যানের কার্য্যালয়ে প্রথম জাতীয় পতাকা উত্তোলন করা হয়েছিল।
বিত্ত ও রাজহ মন্ত্রী
১৯৪৬ সনে বিষ্ণুরাম মেধি হাজো বিধান সভা সমষ্টি থেকে অসম বিধান সভায় নির্বাচিত হয়েছিলেন। সেই সময়ে তিনি গোপীনাথ বরদলৈ-এর মন্ত্রীসভায় বিত্ত ও রাজহ মন্ত্রীর দায়িত্ব বহন করেন। ১৯৫০ সন পর্যন্ত তিনি সেই পদের দায়িত্ব বহন করেন।
মুখ্যমন্ত্রী হিসেবে
১৯৫০ সনের ৫ আগস্ট তারিখে হঠাৎ করে গোপীনাথ বরদলৈ-এর মৃত্যু হয়। তার কয়েকদিন পর ১২ আগস্ট তারিখে অসম কংগ্রেস সংসদি দলের সন্মতিক্রমে তাকে মুখ্যমন্ত্রী নির্বাচিত করা হয়। ১৯৫২ সনে অসমে প্রথমবার সাধারণ নির্বাচন অনুষ্ঠিত হয়। এই নির্বাচনে কংগ্রেস দল সংখ্যাগরিষ্ঠ লাভ করে। বিষ্ণুরাম মেধির নেতৃত্বে কংগ্রেস দল সরকার গঠন করে। তিনি মুখ্যমন্ত্রী পদের দায়িত্ব বহন করার পর থেকেই বিভিন্ন সমস্যার সন্মুখীন হন। বিশেষ করে প্রাকৃতিক দুর্যোগ, কালা বাজারের আবির্ভাব, পরিবহনের দুরবস্থা, ভারত বিভাজনের সময় পূর্ববঙ্গ (বর্তমান বাংলাদেশ) থেকে আগত বাঙালীদের প্রভাব, ব্রহ্মপুত্রের দলং, তৈল শোধনাগার, সাম্প্রদায়িক সংঘর্ষ, ১৯৫৫ সনে রাজ্য পুনর গঠনের সমস্যা ইত্যাদি।
রাজ্যপাল হিসেবে
মাদ্রাজের (বর্তমান চেন্নাই) রাজ্যপালের পদ লাভ করে ১৯৫৭ সনের ২৮ ডিসেম্বর তারিখে অসমের নেতৃত্ব ত্যাগ করেন। ১৯৫৮ সনের ৮ জানুয়ারি তারিখে তিনি অসম থেকে মাদ্রাস অভিমুখে রওনা হন। ১৯৫৮ সনের ২৪ জানুয়ারি তারিখে ভারতের রাষ্ট্রপতি রাজেন্দ্র প্রসাদ তাকে মাদ্রাসের রাজ্যপাল রুপে নিযুক্তি প্রদান করেন। তিনিই রাজ্যপাল পদ প্রাপ্ত অসমের প্রথমের ব্যক্তি। নেতৃত্বভার বহন করার পরেই মাদ্রাসে হরিজন ও মারোয়ারদের সহিত সাম্প্রদায়িক সংঘর্ষ সংঘটিত হয়। কিন্তু বিষ্ণুরাম মেধি অতি সহজেই সংঘর্ষের দমন করে শান্তি প্রতিষ্ঠা করিতে সক্ষম হয়েছিলেন। নীলগিরির নিকটবর্তী স্থান ও কুরমবাসে শিক্ষার প্রসার করার জন্য তিনি অশেষ চেষ্টা করেন। মাদ্রাসে থাকাকালীন সময়ে তিনি অনেকবার কেরেলার রাজ্যপাল ও ভারতের প্রাক্তন রাষ্ট্রপতি ভি.ভি.গিরির সহিত সাক্ষাৎ করেছিলেন। মাদ্রাসে থাকাকালীন সময়ে তিনি রাণী দ্বিতীয় এলিজাবেথ ও এডিনবার্গের ডিউক, যুগোশ্লোভিয়ার প্রেসিডেন্ট মার্সাল টিটো ও তার পত্নী, পশ্চিম জার্মানীর প্রেসিডেন্ট ডঃ লুকবেক, গ্রীসের রাজা-রানী ও কম্বোদিয়ার রাজা-রানী ইত্যাদি প্রসিদ্ধ ব্যক্তির সহিত আলোচনা করার সুবিধা পেয়েছিলেন। ১৯৬৪ সনের ১৪ এপ্রিল তারিখে তিনি রাজ্যপালের পদ থেকে অবসর গ্রহণ করেন।তারপর তিনি অসমের ফিরে আসেন।
অসমের রাজনীতিতে পুনরায় পত্যাবর্তন
মাদ্রাস থেকে ফিরে এসে তিনি পুনরায় অসমের রাজনীতিতে প্রবেশ করেন। ১৯৬৭ সনে ফেব্রুয়ারি মাসে তিনি হাজো সমষ্টি থেকে বিধান সভায় নির্বাচিত হন। ১৯৭২ সনের ১৫ মার্চ পর্যন্ত তিনি হাজো বিধান সভার সমষ্টির বিধায়ক রুপে কার্যনির্বাহ করেন।
ব্যক্তিগত জীবন
আইনের শিক্ষা সমাপ্ত করে বিষ্ণুরাম মেধি উত্তর গুয়াহাটির জীবন চন্দ্র চৌধুরীর কন্যা নির্মলা মেধিকে বিবাহ করেন। বিবাহের সময় নির্মলা মেধির বয়স ছিল মাত্র ১১বৎসর। তাদের সন্তান ছিলনা। স্বাধীনতা আন্দোলন, জেল, সামাজিক কর্ম ও কংগ্রেসের গঠনে আত্মনিয়োগ করার জন্য তিনি প্রায় বেশীর ভাগ সময় পত্নীর থেকে দূরে থাকত হত।
মৃত্যু
১৯৮১ সনের ২১ জানুয়ারি তারিখে বিষ্ণুরাম মেধির মৃত্যু হয়।
ইটনা ইউনিয়ন
ইটনা ইউনিয়ন বাংলাদেশের কিশোরগঞ্জ জেলার ইটনা উপজেলার অন্তর্গত একটি ইউনিয়ন।
গুরুত্বপূর্ণ ব্যক্তিত্ব
মোঃ নুরুল ইসলাম চেয়ারম্যান
জনপ্রতিনিধি
বর্তমান চেয়ারম্যান - মো: শফিকুল ইসলাম (সোহাগ) (২০২২-বর্তমান)
প্রাক্তন চেয়ারম্যানগণের তালিকা -
অগ্নি সতর্কীকরণ ব্যবস্থা
alt=|থাম্ব|[[United States|মার্কিন যুক্তরাষ্ট্র এবং কানাডায় ব্যাপকভাবে ব্যবহৃত একটি অগ্নি সতর্কীকরণ ব্যবস্থা। এতে একটি হুইলক এমটি-২৪-এলএসএম রয়েছে।]] অগ্নি সতর্কীকরণ ব্যবস্থা হ'ল বেশ কিছু সংখ্যক যন্ত্রাবলীর একসাথে কাজের সমন্বয় করে ধুঁয়ো, আগুন, কার্বন মনোক্সাইড বা অন্যান্য জরুরী অবস্থা উপস্থিত হলে মনুষকে দৃশ্য ও শ্রবণযোগ্য যন্ত্রপাতি ব্যবহার করে শনাক্ত ও সতর্ক করার আয়োজন সহ গৃহীত ব্যবস্থা। এই সতর্কীকরণগুলি ধোঁয়া নিরূপক এবং তাপ নিরূপক এর মাধ্যমে স্বয়ংক্রিয়ভাবে সক্রিয় হতে পারে অথবা হস্তচালিত অগ্নি সতর্ক সক্রিয়করণ ডিভাইস ব্যবহার করে বা টান দিয়ে সক্রিয় করা যেতে পারে। এই সতর্কীকরণ হতে পারে মোটরযুক্ত ঘণ্টা বা প্রাচীরে লাগানো শব্দ উৎপাদক (সাউন্ডার) বা হর্ণ। এগুলি স্পিকার স্ট্রোবও হতে পারে যা সতর্কীকরণ শব্দ বাজিয়ে তারপর খালি করে দেওয়ার কন্ঠ বার্তা দিয়ে ভিতরে থাকা লোকেদের এলিভেটর ব্যবহার না করার জন্য সতর্ক করে দেয়। অগ্নি সতর্কীকরণ ব্যবস্থার শব্দ উৎপাকগুলিকে দেশ ও নির্মাতার উপর নির্ভর করে কম্পাঙ্ক কিছুটা নিম্ন, মাঝারি এবং উচ্চ সহ বিভিন্ন টোনে স্থির করা যেতে পারে। ইউরোপ এর বেশিরভাগ অগ্নি সতর্কীকরণ ব্যবস্থা বিকল্প কম্পাঙ্ক সহ সাইরেনের মতো শোনায়। অগ্নি সতর্কীকরণ ইলেকট্রনিক ডিভাইসগুলি মার্কিন যুক্তরাষ্ট্র এবং কানাডায় হর্ণ হিসাবে পরিচিত এবং সে গুলি ক্রমাগত অথবা বিভিন্ন কোডে সেট করা থাকে। অগ্নি সতর্কীকরণ ব্যবস্থা বিভিন্ন শব্দ-প্রাবল্য স্তরে স্থির করা যেতে পারে।
নকশা
অগ্নি সুরক্ষা প্রতিষ্ঠিত হওয়ার পরে - সাধারণত উপযুক্ত মডেল বিল্ডিং কোড, বীমা সংস্থা এবং অন্যান্য কর্তৃপক্ষ দ্বারা বাধ্যতামূলক সুরক্ষার সর্বনিম্ন স্তরের বিষয় উল্লেখ করে - অগ্নি সতর্কীকরণ নকশাকারী এই লক্ষ্যগুলি সম্পাদন করার জন্য প্রয়োজনীয় নির্দিষ্ট উপাদান, ব্যবস্থা এবং ইন্টারফেসের বিশদ ব্যবস্থা গ্রহণ করেন। এই উদ্দেশ্যে বিশেষভাবে উৎপাদিত সরঞ্জাম নির্বাচন করা হয় এবং নকশাকালীন সময়ে মানক প্রতিষ্ঠা পদ্ধতি অবলম্বন করা হয়।
সর্বশেষ সংস্করণ ২০১৯; স্থিতি, প্রকাশিত। এই কোডটি একটি পারিবারিক মানের অংশ এনএফপিএ
প্রতিটি ইউরোপীয় দেশে পরিকল্পনা, নকশা, স্থাপন, সম্পাদন, ব্যবহার এবং রক্ষণাবেক্ষণের জন্য অতিরিক্ত প্রয়োজনীয়তার সাথে জাতীয় কোড রয়েছে যা টিএস ৫৪ -১৪ এ উল্লিখিত রয়েছে
যন্ত্রাংশ
থাম্ব|অগ্নি সতর্কীকরণ স্পিকার এবং সুইচ
সূচনা ডিভাইস
থাম্ব|অগ্নি সতর্কীকরণ সুইচ
হাতে সক্রিয়করা ডিভাইস ফায়ার অ্যালার্ম বক্স নামেও পরিচিত। এ গুলি হ'ল হাতে টানা স্টেশন, বা সাধারণ টানা স্টেশন, কাচের স্টেশন ভাঙ্গা এবং (ইউরোপে) কল পয়েন্ট। হাতে চালানো অগ্নি সতর্কীকরণের সক্রিয়করণ এর জন্য ডিভাইসগুলিকে সহজে চেনার জন্য ও চালু করার জন্য সহজে নাগাল পাওয়ার যোগ্য স্থানে স্থাপন করা হয় (প্রস্থানের নিকটে)। এগুলি সাধারণত শারীরিক সক্রিয়তা দ্বারা চালিত হয় যেমন লিভার টানা বা কাচ ভাঙা।
স্বয়ংক্রিয়ভাবে সক্রিয়করা ডিভাইস আগুনের সাথে সম্পর্কিত যে কোনও প্রকার সনাক্তযোগ্য শারীরিক পরিবর্তনে প্রতিক্রিয়া দেখানোর উদ্দেশ্যে অনেকগুলি ফর্মের সাহায্য নিতে পারে: যেমন তাপ সনাক্তকারী, দহন পণ্য; ধোঁয়া সনাক্তকারী, বিচ্ছুরিত শক্তি; শিখা সনাক্তকারী, দহন গ্যাসসমূহ; ফায়ার গ্যাস সনাক্তকারী এবং নির্বাপনকারী উপাদানের মুক্তি; জল প্রবাহ সনাক্তকারী। অন্যান্য সনাক্তকরণ পদ্ধতির জন্য অনুপযুক্ত বা প্রতিকূল অ্যাপ্লিকেশনগুলিতে আগুন এবং চলাচলের দৃশ্যমান প্রভাবগুলি বিশ্লেষণ করতে এখন নতুন আবিষ্কাগুলির মধ্যে ক্যামেরা এবং কম্পিউটার অ্যালগরিদম ব্যবহার করা হয়ে থাকে।
সুভাষগ্রাম রেলওয়ে স্টেশন
সুভাষগ্রাম রেলওয়ে স্টেশন হল কলকাতা শহরতলি রেলওয়ের একটি স্টেশন। এই রেলওয়ে স্টেশনটি শিয়ালদহ রেলওয়ে স্টেশন থেকে আনুমানিক দূরে শিয়ালদহ–নামখানা লাইনে অবস্থিত। এটি ভারতীয় রেলের অধীনস্থ পূর্ব রেলের আওতাধীন। সুভাষগ্রাম রেলওয়ে স্টেশনটি শিয়ালদহ রেল বিভাগের ব্যস্ততম রেলওয়ে স্টেশনগুলির মধ্যে অন্যতম। দৈনিক ৮০ জোড়ারও বেশি ইএমইউ লোকাল ট্রেন এই রেলওয়ে স্টেশনের মাধ্যমে চলাচল করে। সুভাষগ্রাম রেলওয়ে স্টেশনটি ভারতের পশ্চিমবঙ্গ রাজ্যের দক্ষিণ চব্বিশ পরগনা জেলায় অবস্থিত। এই রেলওয়ে স্টেশনটি সুভাষগ্রাম ও তার পার্শ্ববর্তী এলাকাগুলিতে রেল পরিষেবা প্রদান করে।
ভৌগোলিক অবস্থান
সুভাষগ্রাম রেলওয়ে স্টেশনের অবস্থান হল । এর গড় উচ্চতা হল ।
ইতিহাস
১৮৬২ খ্রিষ্টাব্দে ইস্টার্ন বেঙ্গল রেলওয়ে শিয়ালদহ থেকে সুভাষগ্রাম পর্যন্ত বিস্তৃত ব্রডগেজ রেলপথ নির্মাণ করেছিল।
বৈদ্যুতিকরণ
শিয়ালদহ থেকে সুভাষগ্রাম পর্যন্ত এই রেলপথটির বৈদ্যুতিকরণ প্রক্রিয়াটি ১৯৬৫–৬৬ সালে ২৫ কেভি এসি ওভারহেড সিস্টেমের দ্বারা সম্পন্ন হয়েছিল।
এরল হোমস
এরল রেজিনাল্ড থরোল্ড হোমস (Errol Holmes; জন্ম: ২১ আগস্ট, ১৯০৫ - মৃত্যু: ১৫ আগস্ট, ১৯৬০) তৎকালীন ব্রিটিশ ভারতের কলকাতায় জন্মগ্রহণকারী বিখ্যাত ইংরেজ আন্তর্জাতিক ক্রিকেট তারকা ছিলেন। ইংল্যান্ড ক্রিকেট দলের অন্যতম সদস্য ছিলেন তিনি। ১৯৩৫ সালে সংক্ষিপ্ত সময়ের জন্যে ইংল্যান্ডের পক্ষে আন্তর্জাতিক ক্রিকেটে অংশগ্রহণ করেছিলেন। ঘরোয়া প্রথম-শ্রেণীর ইংরেজ কাউন্টি ক্রিকেটে সারে ও অক্সফোর্ড বিশ্ববিদ্যালয়ের প্রতিনিধিত্ব করেছেন এরল হোমস।
দর্শনীয় ডানহাতি ব্যাটিং ভঙ্গিমার অধিকারী হোমস বিশ্বাস করতেন যে ক্রিকেট উপভোগযোগ্য খেলা। ১৯৩০-এর দশকের শুরুরদিকে বডিলাইন বিতর্কের পর অত্যন্ত গুরুত্বপূর্ণ ব্যক্তিত্বে পরিণত হন। বডিলাইন সিরিজের ইংরেজ অধিনায়ক ডগলাস জারদিনের পরিবর্তে ১৯৩৪ সালে সারে দলের অধিনায়কের দায়িত্ব লাভ করেন।
কাউন্টি ক্রিকেটের খেলাগুলোয় বোলারদেরকে শর্ট পিচ বোলিং করতে নিরুৎসাহিত করেন। ১৯৩৫-৩৬ মৌসুমে অস্ট্রেলিয়া ও নিউজিল্যান্ড সফরে এমসিসি দলের টেস্ট সফরবিহীন শুভেচ্ছা সফরে অধিনায়কত্ব করেন তিনি।
প্রারম্ভিক জীবন
সারের দক্ষিণ গডস্টোনের পার্ক ভিউ স্কুল ও ইস্টবোর্নের সেন্ট অ্যান্ড্রুজ স্কুলে অধ্যয়ন করেন। ১৯১৯ সালে ওরচেস্টারশায়ারের মালভার্ন কলেজে ভর্তি হন। সেখানে থাকাকালীন চার্লস টোপিনের কাছ থেকে ক্রিকেটে প্রশিক্ষণ গ্রহণ করেন ১৯২২ সালে বিদ্যালয়ের খেলায় এক ইনিংসে ১০/৩৬ লাভ করেন।
১৯২৩ ও ১৯২৪ সালে বিদ্যালয়ের প্রথম একাদশ দলের অধিনায়কের দায়িত্ব পালন করেন তিনি।
শিক্ষাজীবন
১৯২৫ থেকে ১৯২৭ সময়কালে অক্সফোর্ড বিশ্ববিদ্যালয়ের পক্ষে তার মারকুটে ব্যাটিং সকলের নজর কাড়ে। এ সময়ে সারে ও প্লেয়ার্সের বিপক্ষে জেন্টলম্যানের সদস্যরূপে কয়েকটি খেলায় অংশ নেন। এছাড়াও তিনি ফাস্ট-মিডিয়াম বোলিং করতেন। জানা যায় যে, তার দৌড়ানোর ভঙ্গিমা বোলিংয়ের চেয়ে তীব্রতর ছিল যা থেকে তিনি সফলতা পেতেন।
সতেজতার বছরে ফুটবল ও ক্রিকেটে ব্লু লাভ করেন। একবার তিনি বলেছিলেন যে, ব্লু লাভ করা প্রয়োজনীয়, তবে অক্সফোর্ড ছাত্রের কাছে জরুরি নয়। তিনি মন্তব্য করেন যে, তার পড়াশোনায় কিছুটা ব্যাঘাত ঘটেছিল ও অক্সফোর্ড ক্রিকেট দলে অধিনায়কের দায়িত্বভার বহন করায় চূড়ান্ত বর্ষের পরীক্ষায় অংশ নিতে পারেননি। খেলায় তিনি শতরান সংগ্রহ করলেও কেমব্রিজ দল জয়লাভ করেছিল।
এর কয়েকসপ্তাহ পূর্বে ফ্রি ফরেস্টার্সের বিপক্ষে মনোজ্ঞ ২৩৬ রানের ইনিংস খেলেন। তন্মধ্যে একাধারে চার বলে উপর্যুপরি ছক্কা হাঁকান তিনি। ফলশ্রুতিতে প্রথম দিন শেষে ৫২০/৮ তুলে ইনিংস ঘোষণা করে অক্সফোর্ড দল।
১৯২৬ সালে দেশব্যাপী সাধারণ ধর্মঘট চলাকালীন তিনি ডাকপিয়ন হিসেবে অক্সফোর্ডের আশেপাশের গ্রামগুলোয় চিঠিপত্র বিতরণ করতেন। ১৯২৭ সালের ফেব্রুয়ারি ও মার্চে সম্মানীয় এল এইচ টেনিসনের নেতৃত্বাধীন দলের সদস্যরূপে জামাইকা গমন করেন। সেখানে দলটি জামাইকার বিপক্ষে তিনটি প্রথম-শ্রেণীর খেলায় অংশগ্রহণ করেন।
স্টক এক্সচেঞ্জে অংশগ্রহণ
অক্সফোর্ড থেকে চলে আসার পর স্টক এক্সচেঞ্জে কাজ করেন। লন্ডনের কয়েকটি প্রতিষ্ঠানে কাজ করেন তিনি। এছাড়াও ১৯৩০ সালে নিউইয়র্ক স্টক এক্সচেঞ্জে ছয়মাস ব্যয় করেন। ১৯২৮ ও ১৯২৯ সালে মাত্র কয়েকটি খেলায় অংশগ্রহণের সুযোগ ঘটে তার। ১৯৩৪ সাল পর্যন্ত এ ধারা অব্যাহত থাকে।
সারের সভাপতি এইচ. ডি. জি. লেভেসন গাওয়ার থ্রগমর্টন স্ট্রিটে ব্যক্তিগতভাবে স্বাক্ষাৎ করেন ও কাউন্টি দলের অধিনায়কের দায়িত্বভার বহনের অনুরোধ করেন। দ্রুত সফলতা লাভ করেন তিনি। উপর্যুপরি চারবছর সহস্রাধিক রান তুলতে থাকেন। ওয়েস্ট ইন্ডিজ সফরে চার টেস্টের সিরিজে এমসিসি দলের সহঃ অধিনায়কের দায়িত্ব লাভ করেন তিনি।
এছাড়াও ১৯৩৫ সালে সফরকারী দক্ষিণ আফ্রিকা দলের বিপক্ষে লর্ডস টেস্টে অংশ নিয়েছিলেন। তবে ব্যবসায়িক দায়বদ্ধতার কারণে গাবি অ্যালেনের নেতৃত্বাধীন ১৯৩৬-৩৭ মৌসুমে অস্ট্রেলিয়া সফর থেকে নিজ নাম প্রত্যাহার করে নেন। ১৯৩৮ সালে একই কারণে সারে দলের অধিনায়কের দায়িত্বভার ছেড়ে দেন।
দ্বিতীয় বিশ্বযুদ্ধে অংশগ্রহণ
দ্বিতীয় বিশ্বযুদ্ধ চলাকালীন তিনি রয়্যাল আর্টিলারি কর্মকর্তার দায়িত্ব পালন করেন। পরবর্তীতে মেজর পদবী ধারণ করেন। ফ্লাক বিশেষজ্ঞ হিসেবে তার সবিশেষ সুনাম ছিল। উইলহেম শাভেনে অবস্থিত জার্মান নৌঘাঁটিতে প্রথম আমেরিকান বোমা আক্রমণ পরিচালনায় ব্রিটিশ ফ্লাক লিয়াজোঁ কর্মকর্তা হিসেবে বিমান পরিচালনা করেন। বিমানে অবস্থানকারী গানার আহত হলে তিনি তার স্থানে বসেন। তবে তিনি গোলাবর্ষণের সুযোগ পাননি।
১৯৪৮ সালে যুদ্ধক্ষেত্রে অসামান্য অবদানের অংশ হিসেবে ইউএস ডিএফসি পদক লাভ করেন। ইউরোপ জুড়ে ১ম বোম্ব উইং ডিভিশনের সাথে ফ্লাক লিয়াজোঁ অফিসার হিসেবে দায়িত্ব পালনের জন্য তাকে এ পদক দেয়া হয়েছিল।
যুদ্ধ পরবর্তী সময়কাল
যুদ্ধের পর সারে দলে ফিরে যান ও ১৯৪৭ সাল থেকে পরবর্তী দুই বছর অধিনায়কের দায়িত্ব পালন করেন। ১৯৫৫ সালের শেষদিকে ৪৯ বছর বয়সে সারের অধিনায়ক হিসেবে অক্সফোর্ড বিশ্ববিদ্যালয়ের বিপক্ষে একটি খেলায় অংশ নেন। নয় নম্বরে ব্যাটিংয়ে নেমে ৪৯ রান সংগ্রহ করেন তিনি।
১৯৩৬ সালে উইজডেন কর্তৃক অন্যতম বর্ষসেরা ক্রিকেটার মনোনীত হন।
অবসর
ক্রিকেট খেলা থেকে অবসর নেয়ার পর এমসিসি ও সারে দলের কমিটিতে সদস্য হিসেবে দায়িত্ব পালন করেন। ১৯৫৭ সালে নিজস্ব আত্মজীবনী 'ফ্লানেল্ড ফুলিশনেস এ ক্রিকেটিং ক্রোনিকল' শিরোনামীয় গ্রন্থ প্রকাশ করেন তিনি। সতীর্থ ও সারে কমিটিতে থাকাকালীন স্যার জ্যাক হবস হোমসকে উদ্দেশ্য করে লিখেন যে, তিনি প্রকৃত ক্রীড়াবিদ ও অন্তরঙ্গ সতীর্থ এবং মাঠে আক্রমণধর্মী চমৎকার ব্যাটসম্যানের উদাহরণ সৃষ্টি করেছেন। তিনি অতুলনীয় ও আপোষহীন ছিলেন।
হৃদযন্ত্রক্রীয়ায় আক্রান্ত হবার পর তাকে হাসপাতালে নেয়া হয়। এরপর ১৬ আগস্ট, ১৯৬০ তারিখে লন্ডনের মেরিলেবোন এলাকায় এরল হোমসের দেহাবসান ঘটে।
মোহামেদ হুসেইন তানতায়ুই
ফিল্ড মার্শাল মোহামেদ হুসেইন তানতায়ুই সোলাইমান (محمد حسين طنطاوى سليمان, ; (জন্মঃ ৩১ অক্টোবর, ১৯৩৫) একজন মিশরীয় সামরিক ও রাষ্ট্রনেতা। তিনি মিশরের সশস্ত্র বাহিনীর সর্বাধিনায়ক এবং সুপ্রিম কাউন্সিল অফ দ্য আর্মড ফোর্সেস বা স্কাফের চেয়ারম্যান। তিনি ১১ ফেব্রুয়ারি, ২০১১ তারিখে হোসনি মুবারাকের ক্ষমতাচ্যুতি থেকে ৩০ জুন, ২০১২ তারিখে নবনির্বাচিত রাষ্ট্রপতি মুহাম্মাদ মুরসির দায়িত্ব গ্রহণ পর্যন্ত মিশরের অস্থায়ী রাষ্ট্রপ্রধান হিসেবে দায়িত্ব পালন করেন। তানতায়ুই ১৯৯১ সাল থেকে মিশরের প্রতিরক্ষা ও সামরিক উৎপাদন বিষয়ক মন্ত্রী হিসেবে দায়িত্ব পালন করেন। জানুয়ারি ২০১১ তে হোসনি মুবারাক তানতায়ুইকে উপ-প্রধানমন্ত্রী হিসেবে নিয়োগ দিলে এই পদেও তিনি একমাস দায়িত্ব পালন করেন।
সামরিক জীবন
সামরিক জীবনে তানতায়ুই একাধিক নেতৃস্থানীয় পদ অলংকরণ করেছেন, যার মধ্যে রয়েছে সেনাপ্রধান ও মিশরের দ্বিতীয় সেনাদলের সর্বাধিনায়কের দায়িত্ব।
কূটনৈতিক দায়িত্মের মধ্যে তানতায়ুই একবার পাকিস্তানে মিশরের সামরিক অ্যাটাশে হিসেবে দায়িত্ম পালন করেন, যে পদটিকে বৃহত্তর অঞ্চলের ভূ-রাজনীতি এবং দুই দেশের ঐতিহাসিক, সামরিক ও রাজনৈতিক সম্পর্কের একটি গুরুত্বপূর্ণ অঙ্গ হিসেবে বিবেচনা করা হয়।
তানতায়ুই মিশরের রিপাবলিকান গার্ডের অধিনায়ক হিসেবেও দায়িত্ব পালন করেছেন। তিনি মিশরীয় সেনাবাহিনীর অপারেশানস চীফ হিসেবে দায়িত্ব পালন করেন।
১৯৯১ সালে গালফ ওয়ারের সময় তানতায়ুই ইরাকে মার্কিন নেতৃত্বাধীন বহুদেশীয় বাহিনীর মিশরীয় অংশের নেতৃত্ব দেন এবং কুয়েত থেকে ইরাকি সৈন্য অপসারণের সামরিক অভিযানে গুরুত্বপূর্ণ ভূমিকা পালন করেন।
২০ মে, ১৯৯১ তারিখে প্রভাবশালী সেনা অধিনায়ক লেফটেন্যান্ট জেনারেল ইউসেফ সাবরি আবু তালেবের অপসারণের পর তানতায়ুই মিশরের প্রতিরক্ষা ও সামরিক উৎপাদন বিষয়ক মন্ত্রী নিযুক্ত হন এবং মিশরীয় সামরিক কাঠামোর কেন্দ্রীয় নেতৃত্বে চলে আসেন। একই সাথে তিনি মিশরীয় সশস্ত্র বাহিনীর সর্বাধিনায়কের দায়িত্ম এবং ফিল্ড মার্শাল হিসেবে পদোন্নতি পান।
ধারণা করা হয় ১৯৯৫ সালে হোসনি মুবারাকের উপর হত্যাকান্ডের প্রচেষ্টা সফল হলে মোহামেদ হুসেইন তানতায়ুইই মিশরের রাষ্ট্রপতি হিসেবে দায়িত্ম গ্রহণ করতেন। এছাড়া মুবারাকের রাষ্টপতিত্বের শেষ পর্যায়ও সম্ভাব্য উত্তরসূরী হিসেবে তানতায়ুইর নাম উঠে এসেছিল।
২০১১-২০১২ মিশরীয় বিপ্লব
আঠারো দিনের টানা দেশব্যাপী রক্ষক্ষয়ী ও প্রাণঘাতী গণঅভ্যুত্থানের পর ১১ ফেব্রুয়ারি, ২০১১ তারিখে রাষ্ট্রপতি হোসনি মুবারাক পদত্যাগ করেন এবং মিশরের রাষ্ট্রীয় ক্ষমতা সশস্ত্র বাহিনীর সর্বোচ্চ পরিষদ স্কাফের কাছে হস্তান্তর করেন। স্কাফের চেয়ারম্যান হিসেবে মোহামেদ হুসেইন তানতায়ুই মিশরের অস্থায়ী রাষ্ট্রপ্রধান হিসেবে আসীন হন। অন্তর্বতিকালীন তত্ত্বাবধায়ন গঠনের উদ্দেশ্যে স্কাফ বিচারপতি ফারুক সুলতানের নেতৃত্বাধীন সর্বোচ্চ সাংবিধানিক আদালতের সাথে যৌথ ভাবে মিশর শাসন শুরু করে এবং মিশরীয় সংসদকে বিলুপ্ত ঘোষণা করে। এই যৌথ নেতৃত্বের অধীনেই ১৯ মার্চ তারিখে মুবারাকের গ্রহণযোগ্যতা এবং তার প্রশাসনের শীর্ষ নেতৃত্বের বিচারযোগ্যতার উপর গণভোট অনুষ্ঠিত হয়।
মিশরের অস্থায়ী রাষ্ট্রপ্রধান হওয়ার পর থেকে তানতায়ুই গণমাধ্যমকে এড়িয়ে চলা শুরু করেন এবং পারতপক্ষে কোন উম্মুক্ত অনুষ্ঠানে অংশ নিতেন না। ক্ষমতা গ্রহণের পর তিনি গণমাধ্যমের সামনে সর্বপ্রথম আসেন ১৬ মে, ২০১১ তারিখে। তিনি এ সময়ে মিশরের পুলিশ অ্যাকাডেমির কোর্স সম্পন্নের অনুষ্ঠানে অংশ নিয়ে একটি বক্তব্য দেন, যেটি প্রেস বিজ্ঞপ্তির মাধ্যমেও প্রকাশ পায়।
এ সময়ই তানতায়ুই মিশরীয় অ্যাকাডেমিক ইসাম শরাফকে প্রধানমন্ত্রী নিয়োগ দিয়ে তাকে নতুন মন্ত্রিসভা ও সরকার গঠনের দায়িত্ম দেন।
দায়িত্মপালনকালে তানতায়ুই ব্রিটিশ প্রধানমন্ত্রী ডেভিড ক্যামেরন এবং মার্কিন পররাষ্ট্র মন্ত্রী হিলারি ক্লিনটনের মত গুরুত্বপূর্ণ বিদেশী অতিথিদের সাথেও দেখা করেন।
নভেম্বরের বিক্ষোভ ও জাতির উদ্দেশ্যে ভাষণ
অনির্দিষ্টকালীন সামরিক শাসন আর নির্বাচনে বিলম্বের প্রতিবাদে ঐ বছরের নভেম্বরে আবারও তাহরির স্কয়ারসহ দেশব্যাপী রক্ষক্ষয়ী বিক্ষোভ এবং আন্দোলনকারী ও সরকারি বাহিনীর সদস্য সহ ৩৩ জন নিহত ও দুই সহস্রাধিক মানুষ আহত হলে তানতায়ুই মিশরের রাষ্ট্রনিয়ন্ত্রিত টেলিভিশনে উপস্থিত হয়ে দেশবাসীর উদ্দেশ্যে একটি ভাষণ দেন। তিনি দ্রুত নির্বাচন অনুষ্ঠানে সরকারের আন্তরিকতার ব্যাপারে জোর দেন এবং সবার প্রতি শান্ত থাকার অনুরোধ জানিয়ে ঘোষণা দেন- তার সরকার প্রয়োজনে প্রশাসনে সশস্ত্র বাহিনীর অংশগ্রহণের উপর গণভোট অনুষ্ঠানে রাজি আছে।
বিতর্ক ও সমালোচনা
অক্টোবর ২০১১ তে মোহামেদ হুসেইন তানতায়ুই বাহরাইনের রাজা হামাদ বিন ইসা আল খালিফাকে জাঁকজমকপূর্ণ ভাবে অভ্যর্থনা জানানোর পর বাহরাইনের একাধিক মানবাধিকার ও নাগরিক সংগঠনের সমালোচনার শিকার হন। বাহরাইন সেন্টার ফর হিউম্যান রাইটসের প্রধান নাবিল রাজাব বিবৃতি দিয়ে বলেন, গণতন্ত্রকামী বাহরাইনীদের বিক্ষোভের শিকার রাজা আল খালিফাকে অভ্যর্থনা জানিয়ে তানতায়ুই গণতন্ত্রের প্রতি মিশরের অস্থায়ী সামরিক প্রশাসনের আন্তরিকতাকে প্রশ্নবিদ্ধ করেছেন।
এছাড়া তানতায়ুই প্রায় পুরো সময়ই তাহরির স্কয়ার কেন্দ্রীক মিশরীয় বিক্ষোভকারীদের ক্ষোভের কেন্দ্রস্থলে অবস্থান করেছেন। সরকারবিরোধী ও গণতন্ত্রকামী শ্লোগানে প্রতিনিয়ত তানতায়ুইর বিষোদগার, তার পদত্যাগের দাবী ও তার প্রতি ক্ষোভের বহিঃপ্রকাশ ঘটেছে, যার মধ্যে উল্লেখ্যযোগ্য ছিল মিশরীয় তরুণদের প্রতি এই মর্মে একটি শ্লোগান, “তানতায়ুই তোমাদের নারীদের বস্ত্রহরণ করেছে, অতএব তাকে উৎখাতের আন্দোলনে আমাদের সাথে যোগ দাও!”।
মানব শিশ্নের আকার
মানব পুরুষাঙ্গের আকার উত্থিত বা শিথিল অবস্থায় দৈর্ঘ্যে এবং পরিধিতে অনেক পরিবর্তনশীল। পাশাপাশি কিছু কিছু নিয়ামক পুরুষাঙ্গের আকারের এই পরিবর্তনশীলতার উপর কিছুটা প্রভাব ফেলে; যেমনঃ উত্থানের মাত্রা, সময়ের তারতম্য, কক্ষের তাপমাত্রা, মানসিক উদ্বেগের পরিমাণ, খেলাধুলার পরিমাণ, যৌনসঙ্গমের হার। মানুষের পুরুষাঙ্গের আকার অন্য প্রাইমেটদের (উদাহরণ হিসেবে গরিলার কথা-ই ধরা যাক) তুলনায় সবচেয়ে মোটা, তা উভয়ের মধ্যে শুধু পুরুষাঙ্গের বিচারে হোক বা শরীরের আপেক্ষিক আকারের তুলনায় পুরুষাঙ্গের বিচারে হোক।
বেশিরভাগ মানুষের পুরুষাঙ্গের বৃদ্ধি শৈশব থেকে পাঁচ বছর বয়সের মধ্যে হয়ে থাকে। তাছাড়া বয়ঃসন্ধি শুরু হওয়ার প্রায় এক বছর পর্যন্ত এবং সর্বাধিক ১৭ বছর বয়স পর্যন্ত পুরুষাঙ্গের বৃদ্ধি হতে পারে।
গবেষণায় লিঙ্গের আকার এবং শরীরের অন্যান্য অংশের আকারের মধ্যে কোন উল্লেখযোগ্য সম্পর্ক পাওয়া যায়নি। জিনগত ছাড়াও কিছু পরিবেশগত কারণ, যেমনঃ হরমোনের তারতম্য লিঙ্গের বৃদ্ধিকে প্রভাবিত করতে পারে। অন্য কোন অস্বাভাবিকতা ছাড়া, যদি একটি প্রাপ্তবয়স্ক পুরুষাঙ্গের উত্থিত অবস্থায় দৈর্ঘ্য এর কম হয় তখন এটিকে চিকিৎসাবিদ্যার ভাষায় মাইক্রোপেনিস হিসাবে উল্লেখ করা হয়। যদিও মাইক্রোপেনিস আছে এরকম মানুষের সংখ্যা খুবই কম।
সাম্প্রতিককালে চিকিৎসা বিজ্ঞানের উন্নতির কারনে কিছু পদ্ধতির মাধ্যমে পুরুষাঙ্গের আকার বৃদ্ধির নানা প্রকার উপায় প্রচলিত হয়েছে।
পরিসংখ্যান
থাম্ব| পুরুষাঙ্গের আকার দৈর্ঘ্যের ভিত্তিতে লেখচিত্রে দেখানো হলো। ৪৫% উত্থিত লিঙ্গ 12 থেকে 14 সেন্টিমিটার লম্বা হয়। থাম্ব| পুরুষাঙ্গের আকার পরিধির ভিত্তিতে লেখচিত্রে দেখানো হলো। ৮১% উত্থিত লিঙ্গের (সবুজ) পরিধি 10 থেকে 13 সেন্টিমিটারের মধ্যে। থাম্ব| পুরুষাঙ্গের দৈর্ঘ্যের শতকরা থাম্ব| পুরুষাঙ্গের পরিধির শতকরা যদিও উল্লেখযোগ্য জরিপসমূহের ফলাফলে সামান্য পরিবর্তন লক্ষ্যনীয়, তাও সামগ্রিকভাবে বলা যায় যে, উত্থিত অবস্থায় পুরুষাঙ্গের গড় দৈর্ঘ্য  হয়ে থাকে।
ঠিক একই রকম ফলাফল দেখা যায় ২০১৫ সালে প্রকাশিত একটি সিস্টেমিক রিভিউতে। ৩০ বছর ধরে চালিয়ে যাওয়া এই গবেষণায় দেখা যায়, শিথিল অবস্থায় টেনে প্রসারিত করা হলে এবং উত্থিত পুরুষাঙ্গের দৈর্ঘ্য গড়ে যথাক্রমে ৯.১৬ সেমি, ১৩.২৪ সেমি, এবং ১৩.১২ সেমি হতে পারে । উক্ত গবেষণায় উত্থিত পুরুষাঙ্গের দৈর্ঘ্য প্রি-পিউবিক ফ্যাট প্যাডকে হাড়ের দিকে ঠেলে দিয়ে পরিমাপ করা হয়েছিল এবং লিঙ্গের গোড়ায় বা মাঝামাঝি শ্যাফটে শিথিল ও উত্থিত অবস্থায় ঘের (পরিধি) পরিমাপ করা হয়েছিল।
শিথিল/নিস্তেজ অবস্থায় পুরুষাঙ্গের দৈর্ঘ্য
১৯৯৬ সালে প্রকাশিত একটি সমীক্ষাতে পাওয়া গেছে শিথিল পুরুষাঙ্গের গড় দৈর্ঘ্য (কর্মীদের দ্বারা যখন পরিমাপ করা হয়)। বেশ কয়েকটি গবেষণার পর্যালোচনায় দেখা গেছে শিথিল পুরুষাঙ্গের গড় দৈর্ঘ্য   । শিথিল পুরুষাঙ্গের দৈর্ঘ্য উত্থিত পুরুষাঙ্গের  দৈর্ঘ্যের সাথে সবসময় সঙ্গতিপূর্ণ নয়। যেমনঃ শিথিল অবস্থায় দৈর্ঘ্যে ছোট পুরুষাঙ্গ অনেকক্ষেত্রে  উত্থিত অবস্থায় অনেক লম্বা হতে পারে, আবার শিথিল অবস্থায় লম্বা পুরুষাঙ্গ উত্থিত অবস্থায় তুলনামূলকভাবে কম লম্বা হতে পারে।
ঠাণ্ডা তাপমাত্রায়, উদ্বিগ্নতা বা খেলাধুলায় অংশগ্রহণের সময় পুরুষাঙ্গ এবং অণ্ডকোষ অনৈচ্ছিকভাবে সংকুচিত হতে পারে। শিথিল পুরুষাঙ্গের আকারের এই হ্রাসকে ক্রিমাস্টার পেশীর সঙ্কোচন হিসেবে উল্লেখ করা যায়। একই ঘটনা সাইকেল চালক এবং এক্সারসাইজ বাইক ব্যবহারকারীদের ক্ষেত্রেও ঘটে, সাইকেলের স্যাডল থেকে পেরিনিয়ামের উপর দীর্ঘক্ষণ ধরে চাপ এবং ব্যায়ামের কারনে চাপের ফলে পুরুষাঙ্গ এবং অন্ডকোষ অনৈচ্ছিকভাবে সংকুচিত হয়। একটি ত্রুটিপূর্ণ সাইকেল স্যাডল শেষ পর্যন্ত ইরেক্টাইল ডিসফাংশনের কারণ হতে পারে। হার্ড ফ্ল্যাসিড সিন্ড্রোম বা অন্যান্য পেলভিক ফ্লোর ডিজঅর্ডারে আক্রান্ত ব্যক্তিদের সাময়িকভাবে একটি অস্বাভাবিক ছোট লিঙ্গ থাকতে পারে।
পুরুষাঙ্গ শিথিল অবস্থায় প্রসারিত করা হলে তার দৈর্ঘ্য
বয়সভেদে শিথিল পুরুষাঙ্গের দৈর্ঘ্য কখনও উত্থিত অবস্থায় পুরুষাঙ্গের দৈর্ঘ্যের পূর্বাভাস দেয় না। পুরুষাঙ্গ শিথিল অবস্থায় টেনে প্রসারিত করা হলে সেই দৈর্ঘ্য কিছু ক্ষেত্রে উত্থিত দৈর্ঘ্যের সাথে সম্পর্কযুক্ত। যাইহোক, গবেষণাগুলি শিথিল অবস্থায় প্রসারিত এবং উত্থিত দৈর্ঘ্যের মধ্যে তীব্র পার্থক্যও দেখিয়েছে। একটি সমীক্ষায় দেখা গেছে যে শিথিল অবস্থায় লিঙ্গ প্রসারিত করার সময় ন্যূনতম ৪৫০ গ্রাম শক্তির টান প্রয়োগ করলে এটি পূর্ণ উত্থিত পুরুষাঙ্গের দৈর্ঘ্যের কাছাকাছি পৌঁছায়। এই গবেষণায় আরও দেখা গেছে যে, এই শক্তি উল্লেখযোগ্যভাবে (P<০.০১) ৪৫০ গ্রাম এর চেয়ে কমও হতে পারে। এটি শিথিল অবস্থায় প্রসারিত এবং উত্থিত পুরুষাঙ্গের দৈর্ঘ্যের মধ্যে পার্থক্যের কারণ হতে পারে।
উত্থিত বা উত্তেজিত অবস্থায় পুরুষাঙ্গের দৈর্ঘ্য
প্রাপ্তবয়স্ক উত্থিত পুরুষাঙ্গের দৈর্ঘ্যের উপর বৈজ্ঞানিক গবেষণা করা হয়েছে। যে জরিপগুলো স্বাস্থ্যপেশাদার দ্বারা পরিমাপের মাধ্যমে করা হয়েছে তাতে পুরুষাঙ্গের গড় দৈর্ঘ্যের তুলনায় স্ব-পরিমাপের উপর ভিত্তি করে করা জরিপের পুরুষাঙ্গের গড় দৈর্ঘ্য উল্লেখযোগ্যভাবে বেশি।
উত্থিত পুরুষাঙ্গের পরিধি
পরিধির পরিমাপ সাধারণত পুরুষাঙ্গের মাঝামাঝিতে নেওয়া হয়। প্রাপ্তবয়স্কদের সম্পূর্ণ উত্থিত লিঙ্গের পরিধি নিয়ে গবেষণার ক্ষেত্রেও একই রকম ফলাফল পাওয়া যায়। দৈর্ঘ্যের মতো, স্ব-পরিমাপের উপর ভিত্তি করে করা ফলাফল,  কর্মীদের দ্বারা পরিমাপকৃত ফলাফলের তুলনায় উল্লেখযোগ্যভাবে উচ্চ গড় রিপোর্ট করেছে। ল্যাবরেটরি সেটিংয়ে লিঙ্গের আকারের উপর একটি গবেষণায় দেখা গেছে, উত্থিত অবস্থায় লিঙ্গের গড় পরিধি ছিল ১১.৬৬ সেমি (৪.৫৯ ইঞ্চি)।
জন্মের সময় পুরুষাঙ্গের আকার
জন্মের সময় শিথিল অবস্থায় টেনে প্রসারিত পুরুষাঙ্গের দৈর্ঘ্য প্রায়, এবং ৯০ শতাংশ নবজাতক ছেলেদের এই সীমা ২.৪ এবং ৫.৫ সেমি (০.৯৪ এবং ২.১৭ ইঞ্চি) এর মধ্যে । জন্ম থেকে ৫ বছর বয়সের মধ্যে লিঙ্গের সীমিত বৃদ্ধি ঘটে, তবে ৫ বছর এবং বয়ঃসন্ধির সূচনার মধ্যে খুব কমই ঘটে। বয়ঃসন্ধির শুরুতে গড় আকার এর প্রায় 5 বছর পর এই আকার প্রাপ্তবয়স্ক আকারে পৌঁছে। WA Schonfeld ১৯৪৩ সালে লিঙ্গ বৃদ্ধির বক্ররেখা প্রকাশ করেন।
বয়সের সাথে পুরুষাঙ্গের আকার
লিঙ্গের আকারের উপর গবেষণা করে একটি গবেষণাপত্রের লেখকের এই মত যে "জন্মের সময় শিথিল পুরুষাঙ্গের দৈর্ঘ্য মাত্র  এর নিচে এবং বয়ঃসন্ধিকাল পর্যন্ত খুব সামান্য পরিবর্তন হয়, এরপরেই পুরুষাঙ্গের লক্ষণীয় বৃদ্ধি ঘটে।"
বক্স ক্রিকেট লিগ
বক্স ক্রিকেট লিগ (সংক্ষেপে বিসিএল নামে পরিচিত) হচ্ছে একটি ভারতীয় ক্রীড়া রিয়্যালিটি টেলিভিশন অনুষ্ঠান, যেখানে টেলিভিশনের বিভিন্ন তারকারা একটি ইনডোর ক্রিকেট খেলার ফরম্যাটে এক দল অপর দলের সাথে প্রতিদ্বন্দ্বিতা করে।
মানব শিশ্নের আকার
বয়সের সাথে পুরুষাঙ্গের আকার
লিঙ্গের আকার বয়সের সাথে কমে এমনটা সবসময় সঠিক নয়। একটি গবেষণায় দেখা যায় যে, বয়স্ক পুরুষদের উপর ফোকাস করা গবেষণায় লিঙ্গের আকার ছোট, কিন্তু Wylie এবং Eardley যখন তারা বিভিন্ন গবেষণার ফলাফলগুলিকে ৬০ বছরের বেশি সময় ধরে একত্রিত করে তখন কোন উল্লেখযোগ্য পার্থক্য খুঁজে পায়নি।"
বক্স ক্রিকেট লিগ
দলসমূহ
এই অনুষ্ঠানে ১০টি দলকে একটি গ্র্যান্ড পুরস্কারের জন্য একে অপরের বিরুদ্ধে প্রতিদ্বন্দ্বিতা করে।
মানব শিশ্নের আকার
পুরুষাঙ্গের আকার এবং হাত
একটি গবেষণায় হাতের আঙ্গুলের সাথে পুরুষাঙ্গের আকারের সম্পর্ক অনুসন্ধান করা হয়েছে এবং দেখা গেছে যে, যেসব পুরুষের তর্জনী আঙ্গুলের চেয়ে অনামিকা আঙ্গুল অপেক্ষাকৃত বড় তাদের লিঙ্গ কিছুটা লম্বা ছিল। যাই হোক, হাতের আকার পুরুষাঙ্গের আকারের পূর্বাভাস দেয় এমন সাধারণ ভুল ধারণাটি কঠোরভাবে অস্বীকার করা হয়েছে।
পুরুষাঙ্গের আকার এবং শরীরের অন্যান্য অংশ
লিঙ্গের আকার এবং শরীরের অন্যান্য অংশের আকারের মধ্যে কোন পরিসংখ্যানগতভাবে উল্লেখযোগ্য সম্পর্ক গবেষণায় পাওয়া যায়নি। সিমিনোস্কি এবং বেইন এর ১৯৮৮ সালে করা একটি গবেষণায়, শিথিল অবস্থায় টেনে প্রসারিত পুরুষাঙ্গের আকারের সাথে পায়ের আকার ও উচ্চতার মধ্যে একটি দুর্বল সম্পর্ক খুঁজে পেয়েছে। যাই হোক এটি অতো জোরালো কোন পরিমাপক নয়। শাহ এবং ক্রিস্টোফার কর্তৃক ২০০২ সালে করা আরেকটি জরিপে সিমিনোস্কি এবং বেইন কর্তৃক ১৯৮৮ সালে করা জরিপকে উদ্ধৃত করে বলা হয়েছে, জুতার আকার এবং শিথিল অবস্থায় টেনে প্রসারিত করা লিঙ্গের আকারের মধ্যে কোনও যোগসূত্রের জন্য কোনও প্রমাণ খুঁজে পেতে ব্যর্থ হয়েছে, বলেছে "পুরুষাঙ্গের দৈর্ঘ্য এবং জুতার আকারের মধ্যে সম্ভাব্য সম্পর্কের কোনও বৈজ্ঞানিক ভিত্তি নেই। "
পুরুষাঙ্গ এবং মানুষের হাত-পা বিকলাঙ্গতার মধ্যে একটি যোগসূত্র থাকতে পারে। একটি ভ্রূণে পুরুষাঙ্গের বিকাশ Hox জিন দ্বারা নিয়ন্ত্রিত হয় (বিশেষত HOXA13 এবং HOXD13 ), একই জিন যেগুলো অঙ্গগুলির বিকাশকে নিয়ন্ত্রণ করে। অঙ্গ-প্রত্যঙ্গের বৃদ্ধিকে নিয়ন্ত্রণ করে এমন কিছু হক্স জিনের মিউটেশনের ফলে বিকৃত যৌনাঙ্গ হ্যান্ড-ফুট-জেনিটাল সিন্ড্রোম হয়।
বায়োকেমিস্ট্রি
টেস্টোস্টেরনের মতো অ্যান্ড্রোজেনগুলি  বয়ঃসন্ধির সময় পুরুষাঙ্গ বৃদ্ধি এবং লম্বা হওয়ার জন্য দায়ী। বয়ঃসন্ধিকালে টেস্টোস্টেরনের মাত্রা বৃদ্ধি এবং লিঙ্গের আকার বৃদ্ধি পরস্পর সম্পর্কযুক্ত। কিন্তু বয়ঃসন্ধির পর, টেস্টোস্টেরনের প্রয়োগ লিঙ্গের আকারকে প্রভাবিত করে না, এবং প্রাপ্তবয়স্ক পুরুষদের মধ্যে অ্যান্ড্রোজেনের ঘাটতি আকারে সামান্যই প্রভাব ফেলে। পাশাপাশি গ্রোথ হরমোন (GH) এবং ইনসুলিন-লাইক গ্রোথ ফ্যাক্টর 1 (IGF-1) লিঙ্গের আকারের সাথে জড়িত, গ্রোথ হরমোনের ঘাটতি বা ল্যারন সিন্ড্রোমের ফলে ভ্রুনীয় বিকাশের পর্যায়ে মাইক্রোপেনিস হওয়ার সম্ভাবনা থাকে।.
পুরুষাঙ্গের ভিন্নতা
থাম্ব| বিভিন্ন আকারের পুরুষাঙ্গ। ব্যাক্তিভেদে পুরুষাঙ্গের আকারে অনেক পার্থক্য রয়েছে।
জিনতত্ত্ব
কিছু কিছু জিন আছে, যেমন হোমিওবক্স (হক্স এ এবং ডি) জিন, যা লিঙ্গের আকার নিয়ন্ত্রণে ভূমিকা রাখতে পারে। মানুষের মধ্যে, AR জিন, X ক্রোমোজোমের Xq11-12 লোকাসে অবস্থিত, লিঙ্গের আকার প্রভাবিত করতে পারে। Y ক্রোমোজোমে অবস্থিত SRY জিনের ভূমিকা থাকতে পারে। আকারের ভিন্নতাকে ডি নভো মিউটেশনের জন্য দায়ী করা যেতে পারে। পিটুইটারি গ্রোথ হরমোন বা গোনাডোট্রপিন বা এন্ড্রোজেন সংবেদনশীলতার স্বল্প মাত্রার ঘাটতির কারণে পুরুষের লিঙ্গের আকার ছোট হতে পারে এবং এটি শৈশবে গ্রোথ হরমোন বা টেস্টোস্টেরন চিকিৎসার মাধ্যমে সমাধান করা যেতে পারে।
শর্তাবলী
স্বাভাবিক গঠনের একটি প্রাপ্তবয়স্ক পুরুষাঙ্গের উত্থিত অবস্থায় যদি দৈর্ঘ্য ৭ সেমি বা ২.৭৬ ইঞ্চির কম হয় তাকে চিকিৎসাবিদ্যায় বলা হয় মাইক্রোপেনিস। ০.৬% পুরুষের মাইক্রোপেনিস থাকতে পারে। মাইক্রোপেনিসের কিছু কারণ হল পিটুইটারি গ্রোথ হরমোন বা গোনাডোট্রপিনের ঘাটতি, এন্ড্রোজেন সংবেদনশীলতার স্বল্পমাত্রার ঘাটতি, বিভিন্ন জেনেটিক সিন্ড্রোম এবং নির্দিষ্ট হোমিওবক্স জিনের পরিবর্তন। শৈশবে কয়েকধরনের মাইক্রোপেনিস গ্রোথ হরমোন বা টেস্টোস্টেরন চিকিৎসার মাধ্যমে সারিয়ে তোলা যেতে পারে। তাছাড়া প্রাপ্তবয়স্ক পুরুষে মাইক্রোপেনিসের ক্ষেত্রে পুরুষাঙ্গের আকার বাড়ানোর জন্য অপারেশনের ব্যবস্থাও আছে। ডান|থাম্ব| উত্থিত মাইক্রোপেনিসের আকার পরিমাপ
পরিবেশগত প্রভাব
পুরুষাঙ্গের আকারের পার্থক্য শুধুমাত্র জেনেটিক্সের কারণে নয়, সংস্কৃতি, খাদ্য এবং রাসায়নিক বা দূষণের মতো পরিবেশগত নিয়ামকগুলির কারণেও ঘটে।  রাসায়নিক দূষণের ফলে হরমোনের তারতম্য নারী-পুরুষ উভয়ের যৌনাঙ্গের বিকলাঙ্গতার সাথে সম্পর্কযুক্ত (অন্যান্য অনেক সমস্যার মধ্যে)। উভয় সিন্থেটিক (যেমন, কীটনাশক, অ্যান্টি-ব্যাকটেরিয়াল ট্রাইক্লোসান, প্লাস্টিকের জন্য প্লাস্টিকাইজার) এবং প্রাকৃতিক (যেমন, চা গাছের তেল এবং ল্যাভেন্ডার তেলে পাওয়া রাসায়নিক) উত্সগুলি বিভিন্ন মাত্রার অন্তঃস্রাবের ব্যাঘাতের সাথে যুক্ত করা হয়েছে।
২০০৭ সালে আঙ্কারা বিশ্ববিদ্যালয় মেডিসিন অনুষদের করা একটি গবেষণায় দেখা গেছে যে, বিকিরণ চিকিৎসা ও হরমোন থেরাপির ফলে পুরুষাঙ্গের আকার হ্রাস পেতে পারে। এছাড়াও, কিছু ইস্ট্রোজেন নির্ভর বন্ধাত্বদূরীকরণ ওষুধ যেমন ডাই-ইথাইলস্টিলবেস্ট্রোল (ডিইএস) পুরুষাঙ্গের অস্বাভাবিকতা বা পুরুষাঙ্গের স্বাভাবিক আকারের চেয়ে ছোট হওয়ার জন্য দায়ী।
পুরুষাঙ্গ বিষয়ক প্রাগৈতিহাসিক ভাবনা
পুরুষাঙ্গের আকার নিয়ে ভাবনা একেক সংস্কৃতিতে একেকধরনের। কিছু প্রাগৈতিহাসিক ভাস্কর্য এবং পেট্রোগ্লিফগুলিতে অতরিক্ত বড় পুরুষাঙ্গসহ পুরুষ চিত্রিত করে। প্রাচীন মিশরীয় সভ্যতা য় সাংস্কৃতিক এবং শৈল্পিক প্রথা হিসেবে বড় লিঙ্গযুক্ত শিল্পগুলোকে শিল্পকার্যে দেখানো নিরুৎসাহিত করে, কারণ তারা সেগুলোকে অশ্লীল বলে মনে করত, তবে তুরিন ইরোটিক প্যাপিরাসে অগোছালো, টাকপড়া পুরুষের ভাস্কর্যগুলোকে অতিরঞ্জিতভাবে বড় যৌনাঙ্গের অধিকারী হিসেবে দেখানো হয়েছে। মিশরীয় দেবতা গেবকে কখনও কখনও একটি বিশাল উত্থিত লিঙ্গের সাথে দেখানো হয় এবং দেবতা মিনকে প্রায় সবসময় উত্থিত পুরুষাঙ্গসহ দেখানো হয়।
পুরুষাঙ্গ বিষয়ক প্রাচীন ভাবনা
থাম্ব| মাইকেলেঞ্জেলো দ্বারা চিত্রিত ডেভিড, ( ১৫০৪) প্রাচীন গ্রীকরা বিশ্বাস করত যে ছোট লিঙ্গই পুরুষাঙ্গের আদর্শ আকার। তবে গবেষকরা অনুমান করেন যে, বেশিরভাগ প্রাচীন গ্রীকদের অন্যান্য ইউরোপীয়দের মতো প্রায় একই আকারের লিঙ্গ ছিল। তবে গ্রীক শিল্পচিত্রে সুদর্শন যুবকদের  দেখা যায় অস্বাভাবিকভাবে ছোট, খতনাবিহীন পুরুষাঙ্গ বিশিষ্ট, অস্বাভাবিকভাবে বড় অগ্রভাগের চামড়া সহ, এবং এর দ্বারাই ইঙ্গিত পাওয়া যায় যে এইধরনের পুরুষাঙ্গই তখন আদর্শ ধরন মনে করা হত। গ্রীক শিল্পে বৃহৎ পুরুষাঙ্গগুলি একচেটিয়াভাবে হাস্যকর উদ্ভট মূর্তিগুলির সাথে উপস্থাপন করা হয়েছে।  যেমন স্যাটারস, ঘোড়ার মতো আকার এবং দেখতে জঘন্য এক অপশক্তি চরিত্র, যাদের গ্রীক শিল্পে বিশাল লিঙ্গ সহ দেখানো হয়েছে। প্রাচীন গ্রীক কমেডিতে পুরুষ চরিত্রে অভিনয় করতে লাল রঙের বিশালাকার নকল পুরুষাঙ্গ পরত, যা তাদের পোশাকের নিচে ঝুলে থাকত; এগুলি হাস্যকর এবং উপহাস করার উদ্দেশ্যেই করা হয়েছিল।
বাইবেলে লিঙ্গের আকার উল্লেখ করা হয়েছেঃ 18 “প্রত্যেকেই দেখল যে অহলীবা অবিশ্বস্ত| তার নগ্ন দেহকে সে এত জনকে উপভোগ করতে দিল যে আমি তার প্রতি বিরক্ত হয়ে উঠলাম, যেমন তার বোনের প্রতি হয়েছিলাম|
19 বার বার অহলীবা আমার প্রতি অবিশ্বস্ত হল| তারপর সে মিশরে তার য়ৌবন কালের প্রেমের কথা স্মরণ করল|
20 সে গাধার মত শিশ্ন ও ঘোড়ার মত ভাসিযে দেওয়া বীর্য়্য় সম্পন্ন প্রেমিকদের কথা স্মরণ করল|
21 “অহলীবা, তুমি তোমার য়ৌবন কালের স্বপ্ন দেখলে, যে সময় তোমার প্রেমিকরা তোমার স্তনের বোঁটা স্পর্শ করত ও য়ৌবনের স্তন ধরত|
22 হে অহলীবা, প্রভু আমার সদাপ্রভু তাই এই সব কথা বলেছেন, ‘তুমি তোমার প্রেমিকদের প্রতি নিদারুণ বিরক্ত, কিন্তু আমি সেই প্রেমিকদের এখানে আনব আর তারা তোমায় ঘিরে ফেলবে|
এজেকিয়েল অধ্যায় ২৩:১৮-২২ প্রাচীন চীনা কিংবদন্তি অনুসারে, লাও আই নামের একজন ব্যক্তি ছিলেন যার সর্বকালের সবচেয়ে বড় লিঙ্গ ছিল এবং তিনি নপুংসক হওয়ার ভান করে কিন শি হুয়াং এর মা রানী ডোগার ঝাও (  ২৮০-২২৮ খ্রিস্টপূর্বাব্দ) এর সাথে সম্পর্ক স্থাপন করেছিলেন। প্রাচীন কোরিয়ানরা বড় লিঙ্গের প্রশংসা করত এবং সিলা রাজবংশের রাজা জিজেউং (৪৩৭-৫১৪ খ্রিস্টাব্দ) এর একটি পঁয়তাল্লিশ সেন্টিমিটার লিঙ্গ ছিল। তার অধস্তনদের তার বৃহৎ লিঙ্গের উপযুক্ত একজন মেয়ের সন্ধান করতে হয়েছিল। ঐতিহ্যবাহী জাপানি যৌনোদ্দিপক চিত্রকর্মগুলো সাধারণত পুরুষাঙ্গকে অতিরঞ্জিতভাবে বড় হিসাবে দেখায়। ইকারুগায় হোরিউ-জি মন্দিরে পাওয়া এই ধরনের প্রাচীনতম পেইন্টিংটি খ্রিস্টীয় অষ্টম শতাব্দীর এবং এটি একটি মোটামুটি বড় লিঙ্গ নির্দেশ করে।
খ্রিস্টীয় দ্বিতীয় ও চতুর্থ শতাব্দীর মধ্যে সংস্কৃত ভাষায় লিখিত প্রাচীন ভারতীয় গ্রন্থ কাম সূত্র, পুরুষদের পুরুষাঙ্গের আকারের উপর ভিত্তি করে তিনটি শ্রেণীতে বিভক্ত করে: "খরগোশ" আকার (উত্থিত অবস্থায় প্রায় ৫-৭ সেমি, বা ২-৩ ইঞ্চি), "ষাঁড়" আকার (উত্থিত অবস্থায় ৮-১১ সেমি, বা ৩-৪ ইঞ্চি), এবং "ঘোড়া" আকার (উত্থিত অবস্থায় ১২-১৫ সেমি, বা ৪-৬ ইঞ্চি)। গ্রন্থটি মহিলাদের যোনিকে তিনটি আকারে বিভক্ত করেছে ("হরিণ", "ঘোটকি" এবং "হাতি") এবং ধারণা দেয় নারীর যোনির আকার পুরুষাঙ্গের আকারের সাথে মিলে গেলে উত্তম যৌনসুখ লাভ করা যায়। তাছাড়া এটি একজন পুরুষ কীভাবে পুরুষাঙ্গকে মৌমাছির হুল ব্যবহার করে বড় করা যায় এমন অবৈজ্ঞানিক তথ্যও দেয়।
পুরুষাঙ্গ বিষয়ক পোস্টক্লাসিক্যাল ভাবনা
থাম্ব|Angelo Bronzino দ্বারা অঙ্কিত Lodovico Caponi এর প্রতিকৃতি ( ১৫৫০-১৫৫৫)। এখানে দেখা যায় একটি কডপিস বেড়িয়ে আসছে এই তরুণের বস্ত্র থেকে। বড় কডপিসকে বেশি সৌন্দর্যের প্রতীক হিসেবে বিবেচনা করা হয়। মধ্যযুগীয় আরবি সাহিত্যে লম্বা পুরুষাঙ্গ উৎসাহিত করা হত, যেমনটি "আলি উইথ দ্য লার্জ মেম্বার" নামক অ্যারাবিয়ান নাইটস গল্পে বর্ণিত হয়েছে। ব্যাঙ্গাত্মক রম্যগল্প হিসাবে, ৯ম শতাব্দীর আফ্রো-আরব লেখক আল-জাহিজ লিখেছেন: "যদি পুরুষাঙ্গের দৈর্ঘ্য সম্মানের চিহ্ন হত, তাহলে খচ্চরটি কুরাইশদের অন্তর্ভুক্ত হত"
পুরুষ নিজের পুরুষাঙ্গ নিয়ে যা ভাবেন
পুরুষরা অন্যদের তুলনায় নিজের লিঙ্গের আকারকে অবমূল্যায়ন করে। সেক্সোলজিস্টদের একটি সমীক্ষায় দেখা গেছে যে, অনেক পুরুষ আছেন যারা বিশ্বাস করতেন যে তাদের লিঙ্গ অপর্যাপ্ত আকারের বা গড় আকারের ছিল। সমীক্ষায় দেখা গেছে যে, তাদের প্রায় সকল রোগী যারা লিঙ্গের আকার নিয়ে উদ্বিগ্ন ছিলেন তারা লিঙ্গের গড় আকারকে অতিরিক্ত হিসেবে ভেবেছেন। ।
বিবর্তন
মানুষের মোটা পুরুষাঙ্গের বিবর্তনীয় কারণগুলি এখনও প্রতিষ্ঠিত হয়নি। একটি ব্যাখ্যা হল যে, মোটা পুরুষাঙ্গ হল যোনি আকারের অনুরূপ বৃদ্ধির সাথে সাথে অভিযোজন । নবজাতকের মাথার খুলির আকারকে জায়গা করে দেওয়ার জন্য যোনি পথটি মানুষের মধ্যে প্রসারিত হয়েছে বলে মনে করা হয়। মহিলারা তখন যৌন উত্তেজনা উপভোগ করতে এবং বীর্যপাত নিশ্চিত করার জন্য তাদের যোনিপথের আকারের সাথে মানানসই পুরুষাঙ্গ বিশিষ্ট পুরুষদের অগ্রাধিকার দিয়ে থাকতে পারে।
১০৩
১০৩ জুলীয় বর্ষপঞ্জীর একটি সাধারণ বছর যেটি রবিবার দিয়ে শুরু। সেই সময়ে এই বছর ত্রাইয়ানুস ও মাক্সিমাস-এর কন্সালশীপের বছর বলে পরিচিত ছিল (বা, কম প্রচলিত, আব উরবে ক্যন্দিতার ৮৫৬ বছর; রোম প্রতিষ্ঠার বছর)। এই বছরকে ১০৩ বলে আখ্যায়িত করা হয় শুরুর দিকের মধ্যযুগীয় কাল থেকে, যখন ইউরোপে কমন এরা এবং অ্যানো ডোমিনি বছরের নামকরনের জন্য প্রচলিত পদ্ধতি হয়ে উঠে।
মিত্র (দেবতা)
মিত্র (সংস্কৃত: मित्र) হলেন একজন বৈদিক দেবতা, যাঁর কার্যকারিতা সময়ের সাথে পরিবর্তিত হয়। মিতান্নি শিলালিপিতে, মিত্রকে চুক্তির অন্যতম রক্ষক হিসাবে আমন্ত্রণ জানানো হয়েছে। ঋগ্বেদে, মিত্র প্রধানত দ্বন্দব যৌগ মিত্র-বরুণ-এ আবির্ভূত হয়, যার মূলত একই গুণাবলী রয়েছে একা বরুণের মতো,   যেমন ঋত "সত্য, আদেশ"-এর প্রধান অভিভাবক হিসেবে।
বৈদিক পরবর্তী গ্রন্থে ও ব্রাহ্মণগুলিতে, মিত্র ক্রমবর্ধমানভাবে ভোরের আলো এবং সকালের সূর্যের সাথে যুক্ত হয়েছে (যখন বরুণ সন্ধ্যার সাথে এবং শেষ পর্যন্ত রাতের সাথে যুক্ত হয়)। বৈদিক-উত্তর গ্রন্থে – যেখানে মিত্র কার্যত অদৃশ্য হয়ে যায়  – মিত্র বন্ধুত্বের পৃষ্ঠপোষক দেবতায় বিকশিত হয়েছিলেন, এবং যেহেতু তিনি "বন্ধু", সমস্ত হিংসাকে ঘৃণা করেন, এমনকি পবিত্র হওয়া সত্ত্বেও।